საშუამავლო მომსახურების ხელშეკრულება

ქ. თბილისი __________________ 202  წ.

ერთის მხრივ, ________________________ (პ/ნ _________________________) (შემდგომში „დამკვეთი“) და მეორეს მხრივ, ირაკლი კობერიძე (პ/ნ _______________________ ) (შემდგომში „შემსრულებელი“), ერთად მოხსენიებული, როგორც „მხარეები“, ვდებთ წინამდებარე ხელშეკრულებას შემდეგზე:

1. ხელშეკრულების საგანი
1.1. ხელშეკრულების საგანია შემსრულებლის მიერ დამკვეთისათვის საშუამავლო მომსახურების გაწევა წინამდებარე ხელშეკრულებით განსაზღვრული ანაზღაურების საფუძველზე.

1.2. შემსრულებლის საშუამავლო მომსახურება მოიცავს დამკვეთის საკუთრებაში არსებული უძრავი ქონების გაყიდვის ხელშეწყობის მიზნით შემდეგი მოქმედებების განხორციელებას:

· უძრავი ქონების ბაზრის ანალიზი და დამკვეთთან შეთანხმებით ქონების საწყისი სარეალიზაციო ფასის განსაზღვრა;

· შესაბამისი სარეკლამო მასალების განთავსება ინტერნეტ-სივრცეში, სოციალურ ქსელებსა და უძრავი ქონების პლატფორმებზე;

· პოტენციური მყიდველების მოძიება, მათთვის ქონების დათვალიერების ორგანიზება და დამკვეთთან დაკავშირება.

1.3. წინამდებარე ხელშეკრულება არ ატარებს ექსკლუზიურ ხასიათს. დამკვეთს უფლება აქვს ქონების რეალიზაცია განახორციელოს პირადად ან/და სხვა შუამავლების მეშვეობით.

1.4. მომსახურება მიმართულია შემდეგი უძრავი ქონების გასაყიდად:

· საკადასტრო კოდი: _______________________________________

· მისამართი: ______________________________________________

1.5. დამკვეთი ადასტურებს, რომ არის ამ ხელშეკრულების 1.4 პუნქტში მითითებული უძრავი ქონების კანონიერი მესაკუთრე (საჯარო რეესტრის ამონაწერი N __________________).

2. მხარეთა უფლებები და მოვალეობები
2.1. დამკვეთი ვალდებულია:

· მიაწოდოს შემსრულებელს უძრავი ქონების შესახებ უტყუარი და ამომწურავი ინფორმაცია;

· გადაუხადოს შემსრულებელს მომსახურების საფასური მხოლოდ ამ ხელშეკრულებით დადგენილი პირობებისა და წესის შესაბამისად;

· აცნობოს შემსრულებელს ქონების რეალიზაციის ან/და სარეალიზაციო პირობების ცვლილების შესახებ ასეთი ფაქტის დადგომიდან არაუგვიანეს 2 (ორი) სამუშაო დღისა.

2.2. დამკვეთი უფლებამოსილია:

· ნებისმიერ დროს მოითხოვოს შემსრულებლისგან გაწეული მუშაობის შესახებ ანგარიში;

· განახორციელოს მყიდველის დამოუკიდებლად მოძიება ან/და ისარგებლოს სხვა შუამავლების მომსახურებით შემსრულებლისათვის რაიმე პირგასამტეხლოს/საკომისიოს გადახდის ვალდებულების გარეშე.

2.3. შემსრულებელი ვალდებულია:

· ჯეროვნად და კეთილსინდისიერად შეასრულოს ნაკისრი ვალდებულებები;

· თავისი ხარჯით განახორციელოს ქონების რეკლამირება და მარკეტინგული ღონისძიებები;

· დაიცვას დამკვეთის მიერ მიწოდებული ინფორმაციის კონფიდენციალურობა;

· არ გადასცეს ნაკისრი უფლება-მოვალეობები მესამე პირებს დამკვეთის წინასწარი წერილობითი თანხმობის გარეშე.

3. მომსახურების ღირებულება და ანგარიშსწორების წესი
3.1. შემსრულებლის მომსახურების ანაზღაურების უფლება წარმოიშობა მხოლოდ იმ შემთხვევაში, თუ უძრავი ქონების ნასყიდობის გარიგება დაიდო და საჯარო რეესტრში დარეგისტრირდა უშუალოდ შემსრულებლის მიერ მოძიებულ/მიყვანილ მყიდველთან.

3.2. მომსახურების საფასური შეადგენს ნასყიდობის ხელშეკრულებით განსაზღვრული ქონების საბოლოო გასაყიდი ფასის ____%-ს (ან შეთანხმებულ ფიქსირებულ თანხას).

3.3. ანგარიშსწორება ხორციელდება ნასყიდობის ხელშეკრულების ხელმოწერისა და საჯარო რეესტრში საკუთრების უფლების რეგისტრაციის შემდეგ, 3 (სამი) საბანკო დღის ვადაში.

3.4. თუ ქონება გაიყიდა უშუალოდ დამკვეთის ან სხვა შუამავლის მიერ მოძიებულ მყიდველზე, შემსრულებელს არ ეკუთვნის მომსახურების საფასური.

4. ხელშეკრულების ვადა და შეწყვეტა
4.1. წინამდებარე ხელშეკრულება ძალაში შედის მხარეთა ხელმოწერის მომენტიდან და მოქმედებს _____ წლის „___“ ____________-მდე.

4.2. დამკვეთს უფლება აქვს ნებისმიერ დროს ცალმხრივად შეწყვიტოს წინამდებარე ხელშეკრულება შემსრულებლისათვის წერილობითი/ელექტრონული შეტყობინების გაგზავნის გზით.

4.3. ხელშეკრულების ცალმხრივად შეწყვეტის შემთხვევაში, დამკვეთი ვალდებულია აუნაზღაუროს შემსრულებელს მხოლოდ ის აუცილებელი და დასაბუთებული ხარჯები, რომლებიც შემსრულებელმა რეალურად გასწია ხელშეკრულების შეწყვეტამდე (ასეთის არსებობისა და შესაბამისი დოკუმენტური დადასტურების შემთხვევაში).

5. პასუხისმგებლობა და დავების გადაწყვეტა
5.1. მხარეები თავისუფლდებიან პასუხისმგებლობისგან ვალდებულებათა შეუსრულებლობისათვის, თუ ეს გამოწვეულია დაუძლეველი ძალის (ფორს-მაჟორი) გარემოებებით.

5.2. წინამდებარე ხელშეკრულებიდან გამომდინარე ნებისმიერი დავა წყდება მოლაპარაკების გზით. შეთანხმების მიუღწევლობის შემთხვევაში, დავას განიხილავს საქართველოს საერთო სასამართლო საქართველოს კანონმდებლობით დადგენილი წესით.

6. დასკვნითი დებულებები
6.1. ხელშეკრულებაში ნებისმიერი ცვლილება ან დამატება ძალაშია მხოლოდ წერილობითი ფორმით შედგენისა და ორივე მხარის მიერ ხელმოწერის შემთხვევაში.

6.2. ხელშეკრულება შედგენილია ქართულ ენაზე, თანაბარი იურიდიული ძალის მქონე 2 (ორ) ეგზემპლარად, თითო მხარისათვის.

7. მხარეთა რეკვიზიტები და ხელმოწერები
2

